kathah ingkang nguntapakên dumugi ing pasarean sêsarêngan kalayan panggrubyukipun pakurmatan lampahing layon, wasana dumugènipun ing pasarean. Sarêng pangruktining saprêlunipun sampun arumantos rampung: layon dalêm tumuntên kasarèkakên, rampunging sumarenipun jam gangsal langkung satêngah: ngancik ing dintên Anggara Kasih tanggal kaping 7, utawi surya kaping 25 nunggil wulan tuwin taun ing nginggil wau, dados surud dalêm punika kapetang dumugi yuswa 73 taun 5 wulan 18 dintên sangking papetangan Jawi, utawi 71 taun 3 wulan 1713. dintên sangking etang taun surya, saha têtêp sumare wontên pasarean iyasan dalêm piyambak, nama Astana Utara.